María Ósk Kristmundsdóttir , kynnti erindið . Fræðslufulltrúi gerði grein fyrir athugun á möguleikum varðandi framleiðslu á fiskmáltíðum fyrir skólabörn í þéttbýlinu . Erfitt reynist að finna viðunandi lausn . Fræðslunefnd leggur til að sú ákvörðun sem tekin hefur verið um að ekki verði að óbreyttu boðið upp á fiskmáltíðir standi óbreytt . Samþykkt samhljóða með handauppréttingu . 2 . Heildarúttekt á fræðslustofnunum á Fljótsdalshéraði Ragnhildur Rós Indriðadóttir leggur fram eftirfarandi tillögu : Gerð verði fagleg og fjárhagslega heildarúttekt á fræðslustofnunum á Fljótsdalshéraði . Til verksins verði fenginn þar til bær utanaðkomandi sérfræðingur . Úttektinni verði lokið fyrir gerð næstu fjárhagsáætlunar . Borið undir atkvæði með handauppréttingu . Fellt með þremur atkvæðum ( GI , SS , HÞ ) gegn tveimur ( MJ , RRI ) . Fulltrúar meirihluta í fræðslunefnd ( GI , SS , HÞ ) lögðu fram eftirfarandi bókun : Um þessar mundir er að ljúka vinnu tveggja starfshópa sem annars vegar fjalla um málefni Hallormsstaðaskóla og hins vegar um sérfræðiþjónustu skóla . Niðurstaða þessara starfshópa er mikilvægt innlegg í umfjöllun um starfsemi fræðslustofnana . Ekki er gert ráð fyrir kostnaði við úttekt á fræðslustofnunum í nýsamþykktri fjárhagsáætlun sveitarfélagsins . Af þessum sökum er ekki tímabært að taka ákvarðanir um slíka úttekt að svo stöddu . 3 . Framtíð tónlistarskóla á Fljótsdalshéraði Nefndarmenn fóru í heimsókn í Fellaskóla , Hádegishöfða og félagsmiðstöðina Afrek fyrir fund . Skólastjórnendur í Fellaskóla og Hádegishöfða tóku á móti nefndarmönnum og ræddu starfsemina auk þess sem fundarmenn skoðuðu húsnæði viðkomandi stofnana . Ljóst er að fræðslunefnd þarf að fylgja eftir ýmsum atriðum varðandi viðhald og búnað einkum í húsnæði félagsmiðstöðvarinnar Afreks .